 الهدهد ديالي مشا حووم شي شويا، وهو يرجع ليا بهاذ الهم...نطق وكًال ليا: – آجي بعدا يا محلول الفم...عممرك شفتي شي بوليسي ارتاكب شي خطأ وظيفي في العمل ديالو في كسيدة ولا غير كسيدة، وتدخخلات النيابة العامة، وعطات الأمر بوضعو تحت تدبير الحراسة النظرية؟ !! – لا آعمي الهدهد... ماعممرني شفتها، لا هنا، ولا في فرنسا ولا في المريخ، واخا يعززمو عليها بماء زمزم... – واشنو ظهر ليك دابا، تدوي ولا نهرسس لممك الفم؟ – بان ليا بللي هاذ الكسيدة ديال ولد الدرهم، عندها شي ارتباط بشي حاجة ماشي حتى لتم...ذاك الأخ ديال المغني الأمازيغي للي المداويخ دالفايس كًالو مات في الكسيدة، غير كذبة أبريل معططلة...لأن كسيدة ولد الدرهم مامات فيها حد...الكسيدة للي مات فيها الأخ ديال المغني كسيدة اخرى، مولاها تشدد قبل تاريخ فضيحة ولد الدرهم، وتعرض على القضاء، والضضروبة ضربت والفحل دداه مولاه... – وهي آش؟ القضية ديال ولد الدرهم آحنيني، فيها قضية أخرى عندها طابع جنائي آآآآخر، مانكًولش ليك عليه دابا، حينت “لونكيت” باقيا خددامة...وهذاك الشي علاش النيابة العامة تدخخلات بصبباطها، وحططات البواليس تحت تدبير الحراسة النظرية لإتمام مسطرة البحث ديال المعقول، وهذاك الشي علاش لابد مايتصننتو للددرري ويبقششوه مزيان...أما الكسيدة وحالة السكر ديال الفيديو وذاك الشي، غير كولو... – سير آعمي الهدهد، لهلا يحركً ليك شي جناح، ونبقى موضضر ! هاني غادي نتسنى نتائج البحث، قبل مايوللي وجهي مخسسر...إيلى كان شي جديد في القضية، عييشك إيلى ما تجيني بالخفف...وبييَع ليا باش مانبقاش غير كانخررف... 
حديث الهدهد الأبكم في قضية ولد الدرهم !!! فين عمرك شفتي بوليسي ارتكب خطأ وظيفي ودخلات النيابة العامة وعطات امر بوضعو تحت الحراسة النظرية